এনআরসিতে দু ধরণের নাগরিক অরিজ্যিনেল ইনহেভিটেন্ট ও নন অরিজ্যিনেল ইনহেভিটেন্ট করার প্রতিবাদে পূর্ব নির্ধারিত কর্মসূচি অনুযায়ী আজ শনিবার হাইলাকান্দিতে ডাকা হয়েছিল সর্ব দলীয় জন সমাবেশ। উদ্যোক্তা হল নাগরিকত্ব বিভাজন বিরোধী ঐকমঞ্চ নামক একটি সামাজিক সংগঠন। বরাকের তিন জেলা থেকে প্রায় পনেরো হাজেরেরও অধিক লোক সমাবেশে অংশ নেন। আমন্ত্রণিত বক্তাদের মধ্যে মঞ্চে উপস্থিত ছিলেন প্রাক্তন মন্ত্রী গৌতম রায়, সিদ্দেক আহমদ, বিধায়ক রকিবুল হুসেন, প্রাক্তন বিধায়ক মওলানা আতাউর রহমান মাঝারভুইয়া, বিধায়ক শেরমান আলী, করিমগঞ্জের সাংসদ রাধেশ্যাম বিশ্বাস, উত্তর করিমগজ্ঞের বিধায়ক কমলাক্ষ দে পুরকায়স্থ, আহলে সুন্নতের মওলানা সারিমুল হক লস্কর, আইনজীবী নজরুল ইসলাম মাঝারভুইয়া, ধিং সমষ্টির বিধায়ক আমিনুল ইসলাম, ইউডিএফের সাধারণ সম্পাদক প্রশাসনিক হাফিজ বশির আহমেদ কাসিমি, নাওবৈসার বিধায়ক মামুন ইমদাদুল হক চৌধুরী, আলগাপুরের বিধায়ক হাজি নিজাম উদ্দিন চৌধুরী, কাটলিছড়ার বিধায়ক সুজাম উদ্দিন লস্কর, মধ্য হাইলাকান্দির বিধায়ক আনোয়ার হুসেন লস্কর, বিশিষ্ট শিক্ষাবিদ তপোধীর ভট্টচার্য সহ আরোও গণ্যমান্য বেশ কয়েকজন। প্রত্যেক বক্তা এনআরসি ওআই এবং এনওআই নিয়ে বক্তৃতা দেন। তবে শিলচরের সাংসদ সুস্মিতা দেব উপস্থিত হওয়ার কথা থাকলেও উপস্থিত হতে পারেননি। প্রথম থেকে সুষ্টভাবে সমাবেশ চললেও সাধ বাধে প্রাক্তন মন্ত্রী রকিবুল হুসেনের বক্তৃতা প্রদান কালে। রকিবুল কিছুটা নিজ দলের প্রশংসা করতেই ইউডিএফ বিধায়ক আনোয়ার মঞ্চে হুলুস্থুল পরিবেশ গড়ে তুলেন। একসময় রকিবুলের দিকে তেড়ে যান হাইলাকান্দির তিন বিধায়ক। পরিস্থিতি সামাল দিতে পুলিশকে হিমশিম খেতে হয়েছে। এনিয়ে এক দল অন্য দলের বদনাম রটাতে ব্যস্ত। তবে উদ্যোক্তাদের দাবী এনআরসি সমাবেশ সফল হয়েছে।